มินเนี่ยน

มินเนี่ยน () เป็นภาพยนตร์อนิเมชั่นอเมริกันแนวตลก ที่ออกฉายในปี ค.ศ. 2015 กำกับ โดยปิแอร์ คอฟฟินและไคล์ บัลดา เขียนบทโดย ไบรอัน ลินช์ และ อำนวยการสร้างโดย คริส เมเลแดนดรีและเจเน็ต เฮย์เล่ย์ นำพากย์โดย ซานดรา บุลล็อก ในบท สการ์เล็ต โอเวอร์คิลล์ และ จอน แฮมม์ ในบทสามีของสการ์เล็ต เฮิร์บ โอเวอร์คิลล์ สร้างและจัดจำหน่ายโดย อิลลูมิเนชั่น เอ็นเตอร์เทนเมนต์ และ ยูนิเวอร์แซลพิกเจอส์ โดยเป็นภาพยนตร์ปฐมบท/สปินออฟ ของภาพยนตร์เรื่อง มิสเตอร์แสบ ร้ายเกินพิกัด (2010) และ มิสเตอร์แสบ ร้ายเกินพิกัด 2 (2013)

 เรื่องย่อ 
มินเนี่ยน สิ่งมีชีวิตเซลล์เดียว น่ารัก​ ตัวสีเหลือง พวกเขาวิวัฒนาการขึ้นมาจากเซลล์เล็กๆ เพียงเซลล์เดียวตั้งแต่อดีตกาล พวกเขาทั้งเล็ก แถมมีนิสัย และรูปแบบการใช้ชีวิตที่แตกต่างกัน แต่สิ่งหนึ่งที่พวกเขามีเหมือนกัน คือพวกเขาต้องการรับใช้จอมวายร้ายสุดแสบทุกราย แต่ให้หลังจากการทำลายหัวหน้าของพวกเขาสารพัด ไม่ว่าจะเป็น ทีเร็กซ์ เจงกีส ข่าน นโปเลียน และแดรกคูลา พวกเขาตัดสินใจที่จะหลีกหนีความวุ่นวายและทำให้หายไปจากโลกนี้ด้วยการไปใช้ชีวิตตามลำพังที่แอนตาร์กติกา

แต่พวกเขากลับพบว่า เมื่อไปใช้ชีวิตแบบนั้นมันทำให้พวกเขาไม่มีความสุขในชีวิตเลย ในปี 1968 (42 ปี ก่อนพบเฟลูเนียส กรู) เควิน หนึ่งในมินเนี่ยนได้ตัดสินใจที่จะออกเดินทางค้นหาจอมวายร้ายเพื่อคืนความสุขให้กับพวกมินเนี่ยนอีกครั้ง เขาตัดสินใจรวมทีมกับ สตวร์ท มินเนี่ยนแรกหนุ่ม และ บ็อบ เด็กน้อยผู้น่ารัก เพื่อร่วมออกเดินทางในครั้งนี้ด้วย จนกระทั่งไปพบกับ สการ์เล็ต โอเวอร์คิลล์ (ซานดรา บุลล็อก) จอมวายร้ายหญิงยอดนิยมในยุคนั้นภายในงานชุมนุมจอมวายร้าย 1968 สการ์เล็ต ตัดสินใจจ้างทั้งสามคนเข้าทำงานในฐานะลูกสมุนใหม่ แต่ความปั่นป่วนของลูกสมุนชุดนี้ ทำให้สการ์เล็ตแอบวางแผนอะไรบางอย่างโดยที่พวกเขาไม่รู้ในระหว่างการเดินทางรอบโลกจนกระทั่งถึงที่หมายสุดท้ายคือ ลอนดอน ที่ๆ พวกเขาจะได้รับใช้สการ์เล็ตในครั้งสุดท้าย ก่อนจะถูกฆ่าล้างเผ่าพันธุ์จนสิ้นซาก

 นักพากย์ 
 เพียร์ คอฟฟิน พากย์เป็น เควิน, บ็อบ, สตวร์ท และมินเนี่ยน
 ซานดรา บุลล็อก พากย์เป็น สการ์เล็ต โอเวอร์คิลล์, จอมวายร้ายหญิง
 จอน แฮมม์ พากย์เป็น เฮิร์บ โอเวอร์คิลล์, สามีของสการ์เล็ต
 เอลิสัน แจนเนย์ พากย์เป็น แมดจ์ เนลสัน
 เจนนิเฟอร์ ซอนเดอร์ส พากย์เป็น สมเด็จพระราชินีนาถเอลิซาเบธที่ 2 แห่งสหราชอาณาจักร
 ฮิโรยุคิ ซานะดะ พากย์เป็น วายร้ายซูโม่

 การตอบรับ 
 บ็อกซ์ออฟฟิศ 
มินเนี่ยน ทำรายได้ไป 336 ล้านดอลลาร์สหรัฐในประเทศสหรัฐกับแคนาดา และ 823.4 ล้านดอลลาร์สหรัฐในดินแดอื่ร ๆ ส่วนทั่วโลกทำรายได้ไป 1.159 พันล้านดอลลาร์สหรัฐ ถือเป็นภาพยนตร์ที่ทำรายได้สูงเป็นอันดับ 5 ใน ค.ศ. 2015 และภาพยนตร์แอนิเมชันที่ทำเงินสูงสุดตลอดกาล อันดับสอง เมื่อวันที่ 28 สิงหาคม ค.ศ. 2015 มินเนี่ยนทำรายได้ผ่าน 1 พันล้านดอลลาร์สหรัฐในบ็อกซ์ออฟฟิศทั่วโลก กลายเป็นภาพยนตร์แอนิเมชันเรื่องที่สามที่ข้ามจุดนี้ หลังจากทอย สตอรี่ 3 (2010) และผจญภัยแดนคำสาปราชินีหิมะ (2013) Deadline Hollywood คำนวณกำไรสุทธิของภาพยนตร์ที่ 502 ล้านดอลลาร์สหรัฐ ซึ่งพิจารณาถึงงบประมาณการผลิต การตลาด การมีส่วนร่วมของนักแสดง และค่าใช้จ่ายอื่น ๆ แล้ว รายได้จากบ็อกซ์ออฟฟิศและรายได้จากสื่อในบ้านทำให้ภาพยนตร์เรื่องนี้ติดอันดับสองในรายชื่อ "ภาพยนตร์บล็อกบัสเตอร์ที่มีมูลค่าสูงสุด" ประจำปี 2015

ส่วนทั่วโลก มินเนี่ยนเปิดตัวในตลาด 44 แห่งเมื่อวันที่ 18 มิถุนายน ค.ศ. 2015 และภายหลังรวม 66 ประเทศในวันที่ 11 กรกฎาคม ภาพยนตร์ทำรายได้ในสัปดาห์เปิดตัวจาก 4 ประเทศถึง 12.5 ล้านดอลลาร์สหรัฐ และในสัปดาห์ที่สองทำรายได้ 37.6 ล้านดอลลาร์สหรัฐในตลาด 10 แห่ง ตลาดภาพยนตร์นานาชาต์ที่ทำรายได้สูงสุด คือ สหราชอาณาจักร (73.1 ล้านดอลลาร์สหรัฐ) จีน (63.47 ล้านดอลลาร์สหรัฐ) และเยอรมนี (63.46 ล้านดอลลาร์สหรัฐ)

 คำวิจารณ์ 

 รางวัล 
มินเนี่ยน ได้รับรางวัลพีเพิลส์ชอยส์ (People's Choice Awards) ปี ค.ศ. 2016 สาขาภาพยนตร์ครอบครัวยอดเยี่ยม (Favorite Family Film)

 ภาคต่อ 

ความสำเร็จของมินเนี่ยนก่อให้เกิดภาพยนตร์ชุดมินเนี่ยน เริ่มต้นด้วยภาคต่อชื่อ มินเนี่ยน 2 (2022) ซึ่งประสบความสำเร็จทั้งรายได้และเสียงวิจารณ์เหมือนกับภาพยนตร์มิสเตอร์แสบ ร้ายเกินพิกัดสองเรื่องแรก มินเนี่ยนภาคสามวางแผนเผยแพร่ใน ค.ศ. 2026

 อ้างอิง 

 แหล่งข้อมูลอื่น 







หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ 3 มิติในปี พ.ศ. 2558
หมวดหมู่:ภาพยนตร์คอมพิวเตอร์แอนิเมชันในปี พ.ศ. 2558
หมวดหมู่:ภาพยนตร์แอนิเมชันในปี พ.ศ. 2558
หมวดหมู่:ภาพยนตร์ 3 มิติ
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์อเมริกันในคริสต์ทศวรรษ 2010
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ตลกอเมริกัน
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์โดยอิลลูมิเนชันเอ็นเตอร์เทนเมนต์
หมวดหมู่:มิสเตอร์แสบร้ายเกินพิกัด
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในลอนดอน
หมวดหมู่:ภาพยนตร์ที่มีฉากในรัฐฟลอริดา
หมวดหมู่:ภาพยนตร์แอนิเมชันที่มีฉากในลอนดอน